

**GUVERNUL REPUBLICII MOLDOVA**

**DECIZIE PROTOCOLARĂ nr. \_\_\_/2025**

***Extras din procesul-verbal nr. \_ \_\_ (pct. \_\_\_\_)***

***al ședinței Guvernului din \_\_ \_ \_\_\_\_ 2025***

Se aprobă și se prezintă Parlamentului spre examinare proiectul de lege pentru modificarea Legii nr. 130/2012 privind regimul armelor și al munițiilor cu destinație civilă.

**Prim-ministru DORIN RECEAN**

**UE**

*proiect*

**PARLAMENTUL REPUBLICII MOLDOVA**

**LEGE**

pentru modificarea Legii nr. 130/2012 privind regimul armelor

și al munițiilor cu destinație civilă

(instituirea pașaportului european pentru armele de foc și alte prevederi)

Prezenta lege transpune parțial art. 1 alin. (3), art. 11 alin. (3), art. 17
alin. (1), alin. (2) paragraful 1 și 2, alin. (3), art. 18 alin. (3), art. 22 alin. (3) și
alin. 4, art. 25, Anexa I, Categoria B pct. 8, Categoria C pct. 6 și Anexa II din Directiva (UE) 2021/555 a Parlamentului European și a Consiliului din 24 martie 2021 privind controlul achiziționării și deținerii de arme (text codificat), CELEX: 32021L0555, publicat în Jurnalul Oficial al Uniunii Europene L 115 din 6 aprilie 2021, astfel cum a fost modificată ultima oară prin Rectificarea la Directiva (UE) 2021/555 a Parlamentului European și a Consiliului din 24 martie 2021 privind controlul achiziționării și deținerii de arme din 13 octombrie 2022.

Parlamentul adoptă prezenta lege organică.

**Art. I.** Legea nr. 130/2012 privind regimul armelor și al munițiilor cu destinație civilă (Monitorul Oficial al Republicii Moldova, 2012, nr. 222-227
art. 721), cu modificările ulterioare, se modifică după cum urmează:

1. Clauza de armonizare va avea următorul cuprins:

„Prezenta lege transpune art. 1 alin. (1) pct. 1–6, 8, 9 și 11–13, alin. (3), art. 2, 3, art. 4 alin. (1), (2), (4) și alin. (5) paragrafele întâi, al doilea, al cincilea, al șaselea și al șaptelea, art. 5–8, art. 9 alin. (1)– (3), (5) și alin. (6) paragraful al doilea, art. 10 alin. (1)–(3), alin. (4) paragraful al doilea și alin. (5) și (6), art. 11 alin. (3), art. 12 alin. (1), art. 13 alin. (1) paragraful întâi și alin. (2), art. 14 alin. (1) și (2), art. 15 alin. (1), art. 16, art. 17 alin. (1), alin. (2) paragraful 1 și 2, art. 18 alin. (1), (2) și (3), art. 21, art. 22 alin. (3) și alin. 4, art. 25, Anexa I și II din Directiva (UE) 2021/555 a Parlamentului European și a Consiliului din 24 martie 2021 privind controlul achiziționării și deținerii de arme (text codificat), CELEX: 32021L0555, publicat în Jurnalul Oficial al Uniunii Europene L 115 din 6 aprilie 2021, astfel cum a fost modificată ultima oară prin Rectificarea la Directiva (UE) 2021/555 a Parlamentului European și a Consiliului din 24 martie 2021 privind controlul achiziționării și deținerii de arme din 13 octombrie 2022.”

1. În tot cuprinsul legii:
	1. textul „Comisia interdepartamentală de control asupra exportului, reexportului, importului și tranzitului de mărfuri strategice” la orice formă gramaticală, se substituie cu cuvintele „Comisia națională de control al comerțului cu mărfuri strategice” la forma gramaticală corespunzătoare;
	2. textul „armă de recuzită” la orice formă gramaticală, se substituie cu textul „arme de spectacol și arme acustice” la forma gramaticală corespunzătoare;
	3. textul „armă de semnalizare” la orice formă gramaticală, se substituie cu textul „arme de alarmă și arme de semnalizare” la forma gramaticală corespunzătoare;
	4. textul „armă dezactivată” la orice formă gramaticală, se substituie cu textul „arme de foc dezactivate” la forma gramaticală corespunzătoare;

**3.** La articolul 2:

3.1. noțiunea „armă” va avea următorul cuprins.

„armă – orice obiect sau dispozitiv a cărui funcționare determină aruncarea unuia sau mai multor proiectile, de substanțe explozive, aprinse sau luminoase, amestecuri incendiare ori împrăștierea de gaze nocive, iritante, de neutralizare sau alte substanțe active, în măsura în care se regăsește în una dintre categoriile prevăzute în anexa nr.1;”;

3.2. noțiunea „aplicare a armei de foc” va avea următorul cuprins:

,,aplicare a armei – executare a tragerii cu armă;”;

3.3. noțiunea „componentă esențialăde armă de foc” va avea următorul cuprins:

„componentă esențială – țeava, cadrul, recuperatorul superior sau inferior, manșonul mobil, cilindrul, cuiul percutor sau închizătorul care, în calitate de obiecte separate sunt montate sau sunt concepute să se monteze pe arme;”;

3.4. după noțiunea ,,fabricare ilicită de arme de foc” se completează cu noțiunea ,,intermedierea”, cu următorul cuprins:

la noțiunea „marcaj”, textul „ , la adâncimea de cel puțin 0,076 mm” se exclude;

3.6. noțiunea „muniție” va avea următorul cuprins:

„muniție – muniția completă sau componentele acesteia, inclusiv tubul cartuș, capsele de inițiere, pulberea, gloanțele sau proiectilele, care sunt folosite într-o armă de foc, cu condiția ca aceste componente să facă ele însele obiectul unei autorizații;”;

3.7. după noțiunea „muniție cu proiectil perforant” se completează cu noțiunea „muzeu”, cu următorul cuprins:

muzeu – instituție de drept public sau de drept privat înființată și acreditată în condițiile Legii muzeelor nr.262/2017, care achiziționează, conservă, cercetează și expune arme de foc, componente esențiale sau muniție în scopuri istorice, culturale, științifice, tehnice, educaționale, de patrimoniu sau de divertisment;

3.8. noțiunea de „piesă de armă de foc” va avea următorul cuprins:

„piesă de armă – orice element sau element de înlocuire special conceput sau adaptat pentru o armă dar care nu este o componentă esențială;

3.9. noțiunea „trafic ilicit cu arme de foc și cu muniții” va avea următorul cuprins:

„trafic ilicit – achiziționarea, vânzarea, livrarea, circulația sau transferul armelor, al componentelor esențiale ale acestora sau al muniției din sau pe teritoriul unui stat către teritoriul unui alt stat, dacă oricare dintre statele în cauză nu autorizează acest lucru în conformitate legislația sau dacă armele, componentele esențiale sau muniția nu sunt marcate în modul stabilit;

3.10. noțiunea „urmărire” va avea următorul cuprins:

„urmărire/trasabilitate – urmărirea sistematică a armelor de foc și, atunci când este posibil, a componentelor esențiale și a muniției pentru acestea, de la fabricant până la cumpărător, pentru a sprijini autoritățile competente în procesul de detectare, investigare și analizare a fabricării ilicite și a traficului ilicit;”;

3.12. noțiunea „armă de recuzită” se substituie cu noțiunea de „arme de spectacol și arme acustice”, cu următorul cuprins:

„arme de spectacol și arme acustice – arme de foc transformate cu scopul specific de a fi utilizate în mod exclusiv pentru a trage gloanțe oarbe, de exemplu în reprezentații teatrale, sesiuni fotografice, filme și înregistrări de televiziune, reconstituirea unor evenimente istorice, parade, evenimente sportive și instruire;”;

3.13. noțiunea ,,armă de semnalizare” se substituie cu noțiunea de „arme de alarmă și arme de semnalizare”, cu următorul cuprins:

,,arme de alarmă și arme de semnalizare – dispozitive care sunt proiectate numai pentru a trage gloanțe oarbe sau cartușe pirotehnice de semnalizare sau pentru a expulza substanțe iritante sau alte substanțe active, care îndeplinesc condițiile de siguranță a tragerii și prezintă garanția că nu pot fi transformate pentru a expulza o alice, un glonț sau un proiectil prin acțiunea unui combustibil de propulsie;”;

3.15. noțiunea „armă dezactivată” se substituie cu noțiunea de „arme de foc dezactivate”, cu următorul cuprins:

„arme de foc dezactivate – arme de foc care au fost făcute definitiv improprii folosirii, prin dezactivare, asigurându-se că toate componentele esențiale ale armei de foc în cauză au devenit definitiv nefuncționale și imposibil de demontat, înlocuit sau modificat, într-un mod care să nu permită în niciun fel reactivarea armei de foc;”;

3.16. noțiunea „armă cu gaze” se exclude;

3.17. după noțiunea „reparare a armelor” se completează cu noțiunea „spații delimitate sau spații special amenajate pentru folosirea armelor”, cu următorul cuprins:

„spații delimitate sau spații special amenajate pentru folosirea armelor – locații reglementate și securizate, destinate utilizării anumitor tipuri de arme, echipate cu măsuri de protecție pentru a garanta siguranța utilizatorilor de arme și a celor din jur, în cadrul cărora accesul publicului este restricționat, iar armele pneumatice pot fi utilizate exclusiv de persoane autorizate, în scopuri de instruire, sport sau recreere, în conformitate cu normele legale aplicabile;”;

3.18. noțiunea de „colecționar de arme” va avea următorul cuprins:

„colecționar de arme – orice persoană fizică sau juridică care se ocupă cu colectarea și conservarea armelor de foc, a componentelor esențiale sau a muniției în scopuri istorice, culturale, științifice, tehnice, educaționale sau de patrimoniu și care a dobândit, în condițiile legii, un atestat de colecționar;”;

3.19. după noțiunea „colecționar de arme”, se completează cu noțiunea „intermediar”, cu următorul cuprins:

„intermediar – orice persoană fizică sau juridică, cu excepția armurierilor, a cărei activitate constă, integral sau parțial, în:

(a) negocierea sau mijlocirea de tranzacții pentru achiziționarea, vânzarea sau furnizarea de arme de foc, de componente esențiale ale acestora sau de muniție;

(b) mijlocirea transferului de arme de foc, de componente esențiale sau de muniție pe teritoriul unui stat sau dintr-un stat în altul;”;

3.20. noțiunea „sportiv și antrenor de tir” se completează cu textul „sau membru al unei federații, asociații sau al unui club sportiv de tir ori de biatlon, care este o filială a unei rețele internaționale de cluburi sau organizații”;

3.21. după textul „noțiuni privind tipurile de documente:” se completează cu noțiunea ,,acord prealabil”, cu următorul cuprins:

,,acord prealabil – document, emis în condițiile legii de autoritatea competentă, prin care se autorizează efectuarea unei operațiuni de transfer cu arme, piese și muniții pe teritoriul Republicii Moldova, în conformitate cu legislația;”;

3.22. noțiunea „pașaport pentru arme de foc” se substituie cu noțiunea ,,pașaport european pentru arme de foc”, cu următorul cuprins:

,,pașaport european pentru arme de foc – document, emis în condițiile legii de către autoritatea competentă, la cerere, oferind titularului dreptul de a circula pe teritoriile statelor membre ale Uniunii Europene și ale statelor terțe, împreună cu armele înscrise, în condițiile legii aplicabile în fiecare stat. Permisul este valabil pentru maximum cinci ani, termen care poate fi prelungit pentru încă 5 ani. Permisul conține informațiile prevăzute în anexa nr. 6. Deținerea, portul și utilizarea armelor înscrise în acesta, sunt permise doar în măsura în care sunt reglementate de autoritățile statelor respective.”.

1. La articolul 3, alineatul (3):
	1. se completează cu litera b¹), cu următorul cuprins:

,,b¹) eliberează certificatul de colecționar de arme și atestatul de instructor în tiruri de trageri, în condițiile stabilite de Guvern;”;

* 1. se completează cu litera d¹), cu următorul cuprins:

„d¹) informează statele membre ale Uniunii Europene despre interzicerea sau necesitatea obținerii unei autorizări pentru procurarea și deținerea pe teritoriul Republicii Moldova a unei arme de foc clasificate în categoria A, B sau C din anexa nr. 1 la prezenta lege;”;

* 1. se completează cu litera d²), cu următorul cuprins:

„d²) participă la schimbul regulat de informații privind armele de foc, în cadrul Grupului de contact creat între statele membre ale Uniunii Europene;”;

* 1. se completează cu litera d³), cu următorul cuprins:

„d³) comunică statelor membre ale Uniunii Europene și Comisiei Europene, lista armelor de foc pentru care poate fi acordată autorizația de transfer, fără un acord prealabil;”;

* 1. se completează cu litera d⁴), cu următorul cuprins:

„d⁴) comunică Comisiei Europene modalitățile în care se efectuează controalele privind deținerea de arme la frontierele Republicii Moldova, precum și normele legislației naționale care reglementează circulația armelor de uz civil, inclusiv și modificările referitoare la procurarea și deținerea de arme, în situația în care, legislația Republicii Moldova conține prevederi mai stricte decât standardele minime prevăzute în Directiva (UE) 2021/555 a Parlamentului European și a Consiliului din 24 martie 2021 privind controlul achiziționării și deținerii de arme;”;

* 1. Se completează cu lit. h), cu următorul cuprins:

„h) comunică armurierilor care au obținut o aprobare pentru transferul armelor de foc fără o autorizație prealabilă, lista armelor de foc pentru care poate fi acordată autorizația de transfer, fără un acord prealabil.”.

**5.** La articolul 4:

5.1. la alineatul (3), textul „se țin, la nivel local, de către organele de poliție abilitate din raza de competență teritorială care au eliberat aceste documente, iar la nivel central, pentru armele letale cu țeavă ghintuită – de către serviciul abilitat al Ministerului Afacerilor Interne”, se substituie cu textul „se ține prin intermediul Sistemului informațional automatizat „Registrul de stat al armelor” – de către serviciul abilitat al Ministerului Afacerilor Interne”;

5.2. alineatul (7) se expune în redacție nouă cu următorul cuprins:

„(7) Rudele apropiate, persoanele care domiciliază/locuiesc împreună cu o persoană care deține legal arme sau muniții sau, după caz, autoritatea tutelară au obligația ca, în cazul în care deținătorul decedează ori este declarat dispărut, să ofere acces imediat la locul de păstrare a armei/muniției și să asigure predarea acestora la solicitarea Poliției pentru păstrare până la stabilirea moștenitorului, în conformitate cu legislația.”.

5.3. alineatul (11) se completează cu textul „ , eliberate de către serviciul abilitat de nivel central al Ministerului Afacerilor Interne, precum și autorizația corespunzătoare pentru persoanele juridice, emisă de Comisia națională de control al comerțului cu mărfuri strategice, pentru armele și munițiile aferente prevăzute în Nomenclatorul mărfurilor strategice supuse controlului, în vederea scoaterii lor de pe teritoriul Republicii Moldova”;

5.4. alineatul (14) se completează cu litera d), cu următorul cuprins:

„d) în fâșia de protecție a frontierei de stat, cu excepția persoanelor care au dreptul să dețină și să poarte arme pentru exercitarea atribuțiilor de serviciu.”;

5.5. se completează cu alineatul (16), cu următorul cuprins:

,,(16) Armele de alarmă și armele de semnalizare fabricate, transferate sau importate în Republica Moldova pot fi achiziționate, vândute, deținute sau folosite, exclusiv pe teritoriul țării, doar după obținerea unui certificat prealabil emis de subdiviziunea de poliție de nivel central abilitată cu atribuții de efectuare a examinării balistice. Acest certificat confirmă faptul că armele nu pot fi modificate cu ajutorul unor instrumente obișnuite pentru a lansa sau deveni capabile să lanseze o alică, un glonț sau un proiectil prin acțiunea unui combustibil de propulsie.”;

5.6. se completează cu alineatul (17), cu următorul cuprins:

„(17) Prin derogare de la prevederile art. 7 alin. (3), art. 10 alin. (1), art. 11 alin. (2) și (5), art. 18 alin. (8) și (9), art. 19 alin. (9), art. 39 alin. (2) și art. 42
lit. a), în perioada stării de urgență, de asediu și de război, curgerea termenului revăzut la normele menționate se întrerupe pentru cazurile în care scadența a survenit în acea perioadă, iar după ridicarea stării respective, acel termen urmează a fi reluat.”.

1. Se completează cu articolul 4¹, cu următorul cuprins:

„**Articolul 4¹.** Aspecte generale privind armele care pot împrăştia gaze nocive, iritante sau de neutralizare, armele de semnalizare şi de start

(1) Armele confecţionate special pentru a produce zgomot sau pentru a împrăştia gaze nocive, iritante sau de neutralizare, armele de semnalizare şi de start produse, importate sau transferate în Republica Moldova ulterior intrării în vigoare a prezentei legi trebuie omologate din punctul de vedere al îndeplinirii condiţiilor de siguranţă a tragerii şi pentru a certifica că acestea nu pot fi transformate pentru a expulza o alice, un glonţ sau un proiectil prin acţiunea unui combustibil de propulsie, de către organisme abilitate din ţară sau din cadrul Uniunii Europene.

(2) Armele prevăzute la alin. (1) care nu îndeplinesc condiţiile de siguranţă a tragerii şi pentru care nu există garanţia că nu pot fi transformate pentru a expulza o alice, un glonţ sau un proiectil prin acţiunea unui combustibil de propulsie se ridică de organele de poliție și se transmit Comisiei pentru evaluarea, bonificarea și rebutarea armelor.

(3) Producătorii sau importatorii din Republica Moldova ai armelor confecţionate special pentru a produce zgomot sau pentru a împrăştia gaze nocive, iritante sau de neutralizare, ai armelor de semnalizare şi de start, sunt obligați să solicite pentru fiecare model de armă produsă sau importată, omologarea din punctul de vedere al îndeplinirii condiţiilor prevăzute la alin. (1), de către organisme abilitate din ţară sau din cadrul Uniunii Europene.

(4) Îndeplinirea obligaţiilor prevăzute la alin. (3) nu este necesară în cazul în care armele prevăzute la alin. (1) au fost importate anterior transferului în Republica Moldova, de către alt stat membru al Uniunii Europene.

(5) În situaţia prevăzută la alin. (3) importatorul este obligat să asigure marcarea armelor importate cu elemente care să permită identificarea exportatorului, importatorului şi a anului efectuării operaţiunii.”.

**7.** Articolul 5:

7.1. la alineatul (1) litera d) va avea următorul cuprins:

,,d) lunetelor de ochire pe timp de noapte și/sau lunete cu termoviziune;;”;

7.2. la alineatul (2), textul ,,categoria D lit. a)-b) și e)-g)” se substituie cu textul „categoria C lit. a), a¹), a²), a³), c), d), e), f), g), h), i) și de categoria D
lit. a), a¹), e), f), h) și k)”;

7.3. se completează cu alineatul (2¹), cu următorul cuprins:

,,(2¹) Se interzice funcționarilor publici cu statut special folosirea armelor de autoapărare și pază în scopul îndeplinirii atribuțiilor de serviciu, cu excepția celor din dotare.”.

**8.** La articolul 6:

8.1. se completează cu alineatul (1¹), cu următorul cuprins:

„(1¹) Pentru achiziţionarea şi deţinerea de muniţie şi componente esenţiale se aplică regimul achiziţionării şi deţinerii de arme de foc cărora acestea le sunt destinate.”;

8.2. la alineatul (2), cuvintele „de către Ministerul Afacerilor Interne” se substituie cu cuvintele „serviciul abilitat al Ministerului Afacerilor Interne”;

8.3. la alineatul (3), cuvintele „la Ministerul Afacerilor Interne” se substituie cu cuvintele „în Sistemul informațional automatizat „Registrul de stat al armelor”, de către serviciul abilitat al Ministerului Afacerilor Interne”;

8.4. la alineatul (4), cuvintele „Ministerul Afacerilor Interne” se substituie cu cuvintele „serviciul abilitat al Ministerului Afacerilor Interne”;

8.5. se completează cu alineatul (11), cu următorul cuprins:

,,(11) Procedura de examinare și autorizare a armelor și munițiilor predate benevol din posesie ilegală se aprobă de Guvern.”.

**9**. La articolul 7 alineatul (2):

9.2.1. la litera a), cuvintele ,,pentru fapte săvîrșite cu intenție” se exclud;

9.2.2. litera c) va avea următorul cuprins:

,,c) le-a fost anulat, în ultimii 5 ani, dreptul de procurare, deținere sau, după caz, de port și folosire a armelor letale ori a armelor neletale, sau au fost sancționați contravențional pentru deținerea ilegală de arme și/sau muniții, cu excepția situațiilor în care măsura de anulare s-a dispus urmare aplicării măsurilor prevăzute la art. 18 alin. (1) lit. c) și d);”;

* + 1. la litera g), cuvintele „și se află la evidență specială în organele de poliție” se substituie cu cuvintele „conform datelor și informațiilor existente la Poliție sau la alte autorități ale administrației publice, care au competențe în domeniul apărării naționale, securității statului și ordinii publice”;
		2. se completează cu litera i), cu următorul cuprins:

,,i) au domiciliul pe teritoriul unităților administrativ-teritoriale din stânga Nistrului (cu excepția localităților Cocieri, Corjova, Coșnița, Doroţcaia, Molovata Nouă, Pîrîta, Pohrebea, Vasilievca din raionul Dubăsari), municipiul Bender ori localităţile Gîsca, Chiţcani, Zahorna, Mereneşti şi Cremenciug din raionul Căuşeni.”.

1. Articolul 8 se expune în următoarea redacție:

„**Articolul 8**. Categoriile de persoane care pot fi autorizate să procure arme letale și neletale supuse autorizării

1. Persoanele fizice cetățeni ai Republicii Moldova, care întrunesc condițiile prevăzute la art.7 alin.(1) și nu se află în una din situațiile prevăzute la alin.(2) al articolului menționat pot fi autorizate, la cerere, să procure arme din Categoria B lit.m), Categoria C lit.a), a1), a2), b), e), f), h) și i), Categoria D lit.g), i), j) și k).
2. Personalul atestat sau în rezervă din cadrul autorităților administrației publice care au competențe în domeniul apărării naționale, securității statului și al ordinii publice, precum și din cadrul Centrului Național Anticorupție, al Procuraturii și al Administrației Naționale a Penitenciarelor, care întrunesc condițiile prevăzute la art.7 alin.(1) și nu se află în una din situațiile prevăzute la alin.(2) al articolului menționat pot fi autorizate, la cerere, să procure arme letale și neletale supuse autorizării.
3. Sportivii și antrenorii de tir, colecționarii de arme și vânătorii care întrunesc condițiile prevăzute la art.7 alin.(1) și nu se află în una din situațiile prevăzute la alin.(2) al articolului menționat pot fi autorizate, la cerere, să procure arme letale și neletale, în modul stabilit de Guvern.

**11.** Articolul 11:

11.1. la alineatul (2) se completează cu textul ,,Termenul se calculează de la data eliberării sau, după caz, de la data ultimei vizări. În termen nu se include perioada de suspendare a dreptului de deținere sau de port și de folosire a armelor letale şi neletale.”;

11.2. la alineatul (5), după textul ,,10 ani,”, se completează cu cuvintele ,,sau la introducerea în țară pentru prima oară sau la scoaterea definitivă din țară și la înstrăinarea acesteia,”.

**12**. La articolul 13 alineatul (1), după cuvintele „permis de armă”, se completează cu textul „și au obligația de a le păstra la domiciliu în locuri special destinate, în seif metalic fixat de podea sau de perete, astfel încât să fie exclus accesul persoanelor neautorizate.”.

**13**. La articolul 14, alineatul (3) se completează cu litera e), cu următorul cuprins:

,,e) să fie însoțită de invitația unei asociații de colecționari legal constituită sau a unui muzeu din Republica Moldova sau de peste hotarele țării, pentru arma de colecție, care face dovada participării la manifestări culturale, artistice sau istorice.”.

**14**. Articolul 15:

14.1. la alineatul (3), după cuvintele ,,lungi cu țeavă ghintuită” se completează cu textul ,,sau lisă (în alte situații decât cea specificată la alin. (1))”;

14.2. la alineatul (6), cuvintele ,,cu țeava ghintuită” se substituie cu cuvântul „letale”.

**15**. Articolul 18:

15.1. la alineatul (1), la litera d), după cuvintele „în permis” se completează cu cuvintele „sau în certificatul de deținător”;

15.2. la alineatul (3):

15.2.1. la litera b), după textul „procurarea, portul, păstrarea armelor” se completează cu textul „și a munițiilor,”;

15.2.2. se completează cu litera d), cu următorul cuprins:

,,d) a refuzat, s-a împotrivit sau s-a eschivat de la predarea armelor și a munițiilor Poliției, în cazul în care există temei legal de ridicare a acestora.”;

15.3. la alineatul (4), după cuvintele „permisul de armă” se completează cu textul „și/sau certificatul de deținător,”;

15.4. la alineatul (4¹), cuvintele „pe un termen de 5 ani” se exclud;

15.5. la alineatul (6), după cuvintele „permisului de armă” se completează cu textul „și/sau a certificatului de deținător”;

15.6. la alineatul (8), după cuvintele „permisului de armă” se completează cu textul „și/sau a certificatului de deținător”;

15.7. la alineatul (9), după textul ,,alin. (1) lit. b) sau c)” se completează cu textul ,,sau art. 72 alin. (5)”, iar enunțul se va completa cu textul ,,prin intermediul Comisiei de stat pentru evaluarea, bonificarea și rebutarea armelor.”.

**16**. Articolul 19:

15.1. în titlu, cuvintele „supuse autorizării” se exclud;

16.2. la alineatul (1), cuvintele „supuse autorizării” se exclud;

16.3. la alineatul (4), după cuvintele „permisul de armă” se completează cu textul „și/sau certificatul de deținător”;

16.4. la alineatul (5), după cuvintele „permisul de armă” se completează cu textul „și/sau certificatul de deținător”;

16.5. la alineatul (6), cuvintele „supuse autorizării” se exclud;

16.6. la alineatul (7):

16.6.1. cuvintele „supuse autorizării” se exclud;

15.6.2. la litera a), după cuvintele „permisului de armă” se completează cu textul „și/sau certificatului de deținător”;

16.7. la alineatul (8), cuvintele „supuse autorizării” se exclud;

16.8. la alineatul (9), după cuvintele „permisul de armă” se completează cu textul „și/sau certificatul de deținător”;

16.9. la alineatul (10), cuvintele „supuse autorizării” se exclud.

**17**. La articolul 22:

17.1. alineatul (1) va avea următorul cuprins:

,,(1) Cetățenii Republicii Moldova, care au împlinit vârsta de 18 ani, pot să procure arme neletale, cu excepția celor supuse autorizării, precum și muniții aferente numai de la un armurier licențiat în domeniul comercializării armelor din Republica Moldova, prezentând certificatul medical (concluzia narcologică, psihiatrică), din care să rezulte că este apt din punct de vedere medical pentru a deține și a folosi arme și muniții, precum și cu acordul prealabil eliberat de serviciul abilitat al Ministerului Afacerilor Interne sau pot să le dobândească prin donație, moștenire, decorație, închiriere sau prin comodat.”;

17.2. alineatul (2) va avea următorul cuprins:

,,(2) Persoanele care dețin arme prevăzute la alin. (1), procurate sau dobândite în condițiile prezentei legi, le pot înstrăina numai prin intermediul armurierilor licențiați în domeniul comercializării unor astfel de arme, în baza permisului de înstrăinare, precum și prin donație.”;

17.3. se completează cu alineatul (3), cu următorul cuprins:

,,(3) Persoanele fizice și juridice pot procura arme neletale, cu excepția celor supuse autorizării, cu acordul prealabil al serviciului abilitat al Ministerului Afacerilor Interne sau al subdiviziunilor de poliție în a căror rază de competență teritorială se află domiciliul solicitantului sau sediul persoanei juridice sau locul de păstrare a armelor și a munițiilor, în condițiile prezentei legi. Acordul prealabil se eliberează în termen de 30 de zile de la data depunerii cererii.”;

17.4. se completează cu alineatul (4), cu următorul cuprins:

,,(4) Persoanele care au calitatea de vânător, colecționar de arme, sportiv de tir, antrenor sau instructor în poligonul de tragere pot procura arme neletale cu țeavă lungă pe durata activității, cu excepția cazului în care și-au pierdut această calitate din motive imputabile lor.”.

**18**. La articolul 23 alineatul (3), după cuvintele „înscrise în el” se completează cu textul „ , în baza permisului de transport al armelor, ”.

**19.** La articolul 28 alineatul (2), va avea următorul cuprins:

„(2) Armele şi muniţiile prevăzute la alin. (1) pot fi scoase de pe teritoriul Republicii Moldova numai prin intermediul armurierilor licenţiaţi în domeniul importului şi comercializării lor, care deţin permis de transfer al armelor şi muniţiilor eliberat de serviciul abilitat al Ministerului Afacerilor Interne. În cazul armelor și munițiilor prevăzute în Nomenclatorul mărfurilor strategice, armurierul licențiat, în termen de 10 zile de la data comercializării acestora, va notifica corespunzător Comisia națională de control al comerțului cu mărfuri strategice.”.

**20**. La articolul 29:

20.1. alineatul (1) se completează cu textul ,, , precum și în regim de tranzit”;

20.2. alineatul (2) va avea următorul cuprins:

,,(2) Pentru a introduce temporar în Republica Moldova arme letale și neletale și muniții aferente, însoțitorii delegațiilor străine la nivelul șefilor de stat sau de guvern, ai altor demnitari străini care beneficiază de protecție, trebuie să facă dovada faptului că sunt acreditați și să obțină de la Serviciul de Protecție și Pază de Stat, prin intermediul Ministerului Afacerilor Externe, permis de armă pentru perioada activității sau, după caz, permis de transport pentru tranzit.”;

20.3. se completează cu alineatul (2¹), cu următorul cuprins:

,,(2¹) În cazul participării la competiții sportive sau la vânătoare, rezidenții unui stat străin trebuie să facă dovada că sunt invitați de către instituțiile sau asociațiile abilitate în domeniu și să obțină de la serviciul abilitat al Ministerului Afacerilor Interne, permis de armă pentru perioada activității sau, după caz, permis de transport pentru tranzit.”.

**21**. Articolul 30:

21.1. la alineatul (1), cuvintele „și Integrării Europene” se exclud;

21.2. la alineatul (2), cuvintele „fără a mai fi necesară obținerea permisului de armă” se exclud;

21.3. alineatul (3) va avea următorul cuprins:

„(3) Persoanele prevăzute la alin. (2) pot procura în Republica Moldova arme de autoapărare, de vânătoare sau de tir și muniții aferente în bază de permis eliberat de serviciul abilitat al Ministerului Afacerilor Interne, cu avizul Ministerului Afacerilor Externe.”;

21.4. la alineatul (4), după textul ,,alin. (1)” se completează cu textul ,,și (2)”.

**22**. Articolul 31 se completează cu alineatul (6), cu următorul cuprins:

„(6) Armele de spectacol și armele acustice, de start, de alarmă și de semnalizare, precum și cele cu tranchilizante pot fi procurate numai de către persoanele juridice.”.

**23**. La articolul 43:

23.1. alineatul (1) va avea următorul cuprins:

,,(1) Persoanele juridice care desfășoară, în modul stabilit, activitatea de pază, pot fi autorizate, la cerere, să procure arme neletale scurte, precum și arme de apărare și de pază și muniții aferente, în condițiile prezentei legi, de la armurieri licențiați în domeniul comercializării armelor.”;

23.2. se completează cu alineatul (1¹), cu următorul cuprins:

,,(1¹) Deținerea, păstrarea, purtarea și folosirea armelor și munițiilor prevăzute la alin. (1), precum și dotarea personalului cu acestea, se efectuează în condițiile prevăzute la art. 33–36.”;

23.3. la alineatul (2):

23.3.1. litera a) va avea următorul cuprins:

,,a) în cazul activităților de pază și de protecție a obiectivelor, bunurilor și valorilor – armele scurte (pistol sau revolver) cu proiectile din cauciuc, precum și muniția aferentă; ”;

23.3.2. litera b) va avea următorul cuprins:

,,b) în cazul activităților de pază și de protecție a obiectivelor prevăzute în anexa nr. 4 la Legea nr. 283/2003 privind activitatea particulară de detectiv și de pază, băncilor comerciale și în timpul executării gărzii de corp – arme scurte cu glonț;”.

**24**. La articolul 48:

24.1. alineatele (1) și (2) se completează cu litera d), cu următorul cuprins:

,,d) sunt supuse tragerii experimentale la subdiviziunea de poliție competentă, în cazul armelor cu țeavă ghintuită.”;

24.2. se completează cu alineatul (5), cu următorul cuprins:

„(5) Este interzis comerțul cu arme, componente esențiale și muniții prin intermediul contractelor la distanță (online).”.

**25.** La articolul 49:

25.1. alineatul (1) se completează cu cuvintele „unic, clar și permanent”;

25.2. alineatul (2) va avea următorul cuprins:

„(2) Marcajul unic pentru arma asamblată trebuie să indice:

a) denumirea producătorului sau a mărcii;

b) ţara sau locul fabricării;

c) seria şi, după caz, anul de fabricaţie, dacă acesta nu face parte din numărul de serie, şi modelul, dacă este posibil.”;

25.3. se completează cu alineatul (2¹), cu următorul cuprins:

„(2¹) Marcajul prevăzut la alin. (2) se aplică pe toate componentele esenţiale ale armei de foc. În cazul în care o componentă esenţială este prea mică pentru a fi marcată în conformitate cu prezentul articol, aceasta este marcată cel puțin cu un număr de serie sau un cod alfanumeric sau digital.”;

25.4. se completează cu alineatul (2²), cu următorul cuprins:

„(2²) Marcajul aplicat pe pachetele de muniţii trebuie să indice:

a) denumirea producătorului sau a mărcii;

b) numărul de identificare a lotului;

c) calibrul;

d) tipul de muniţie.”.

**26.** Se completează cu articolul 49¹, cu următorul cuprins:

„Articolul 49¹. Marcarea armelor deținute de instituțiile statului

(1) Armele şi componentele esenţiale deţinute de organele de apărare națională, securitate a statului și ordine publică pot fi trecute în circuitul civil numai dacă sunt marcate în condiţiile prezentei legi.

(2) Marcarea armelor şi a componentelor esenţiale conform alin. (1), se efectuează de către armurierii autorizaţi în condiţiile legii să producă arme sau de către organele de apărare națională, securitate a statului și ordine publică.”.

**27**. La articolul 50, alineatul (1) se completează cu textul ,, , precum și în Sistemul informațional automatizat ,,Registrul de stat al armelor””.

**28.** La articolul 53, alineatul (2), cuvintele ,,pentru o perioadă de 5 ani” se substituie cu cuvintele ,,pentru o perioadă de 10 ani”.

**29**. La articolul 54, alineatul (3³) va avea următorul cuprins:

,,(3³) Persoanele care administrează/gestionează tiruri de trageri au obligația:

a) de a introduce în Registrul de stat al armelor toate datele privind identificarea persoanelor care au efectuat trageri în tir, precum și datele privind armele și munițiile utilizate;

b) de a colecta și distruge toate tuburile de cartușe trase în tirul de trageri, precum și cartușele care au făcut rateu, cele degradate sau expirate.”.

**30**. La articolul 55:

30.1. alineatul (1), după cuvintele ,,Operațiunile cu arme și muniții” se completează cu textul ,, , precum și cu componentele esențiale și piesele pentru acestea”;

30.2. alineatul (5) se abrogă.

**31.** Articolul 59, alineatul (1):

31.1. se completează cu lit. f¹), cu următorul conținut:

„f¹) în termen de 24 de ore de la efectuarea operațiunii de import/transfer al armelor, componentelor esențiale și/sau munițiilor în Republica Moldova, să efectueze mențiunile de rigoare privind datele aferente acesteia în Registrul de stat al armelor;”;

31.2. se completează cu litera l), cu următorul cuprins:

„l) să predea serviciului abilitat al Ministerului Afacerilor Interne, registrele constituite în temeiul prezentei legi, în termen de 10 zile de la încetarea activității.”;

31.3. se completează cu alineatul (8), cu următorul cuprins:

„(8) Armurierii licențiați pot refuza finalizarea tranzacţiilor pentru achiziţia de muniție completă sau de componente de muniţie pe care le consideră în mod rezonabil suspecte din cauza naturii sau amplorii lor, cu informarea autorităţii competente prevăzute la alin. (3) cu privire la aceste tranzacţii.”.

**32**. Articolul 60 se completează cu litera e), cu următorul cuprins:

,,e) să înscrie în Sistemul informațional automatizat „Registrul de stat al armelor” operațiunile de reparare a armelor.”.

**33**. La articolul 62 litera b), cuvintele „organului de poliție în a căror rază de competență teritorială se află locul de destinație al transportului” se substituie cu cuvintele „serviciului abilitat al Ministerului Afacerilor Interne.”.

**34**. Articolul 70 se completează cu alineatele (8)-(10), cu următorul cuprins:

„(8) Ridicarea forțată a armelor și munițiilor se aplică dacă titularul, după caz, una dintre rudele acestuia, sau, după caz, una dintre persoanele care locuiesc împreună cu acesta:

a) a refuzat, s-a împotrivit sau s-a eschivat de la predarea benevolă ori ridicarea armelor și munițiilor la/de către Poliție;

b) a omis să execute corespunzător obligațiile sale prevăzute, după caz, la art. 4 alin. (7), art. 18 alin. (1) lit. c), art. 18 alin. (8) și (9), art. 19 alin. (9), art. 42 lit. d), art. 66 alin. (3), art. 71 alin. (6) și (9).

(9) Ridicarea forțată a armelor și munițiilor se efectuează prin procedura de percheziție, în baza titlului executoriu sau a unei ordonanțe motivate a organului de urmărire penală sau a organului de constatare a contravenției și numai cu autorizația judecătorului de instrucție.

(10) În cazul în care dreptul de posesie a armelor încetează sau dreptul de proprietate a armelor este limitat prin interdicția de posesie sau folosință a armelor și titularul acestora a refuzat, s-a împotrivit sau s-a eschivat de la obligația de înstrăinare sau dezactivare a armelor, armele se ridică forțat de către Poliție și se transmit pentru examinare la Comisia de stat pentru evaluarea, bonificarea și rebutarea armelor.”.

**35**. Articolul 71:

34.1. la alineatul (3), cuvintele „cel mult” se substituie cu cuvintele „cel puțin”;

34.2. se completează cu alineatul (8¹), cu următorul cuprins:

„(8¹) Persoana supusă controlului este obligată să lichideze încălcarea regimului de arme și muniții, identificată prin act de control și expusă în prescripție, în termenul stabilit în aceasta. Termenul în care persoana supusă controlului trebuie să respecte această obligație nu poate fi mai mic de 15 zile.”.

**36**.Se completează cu articolul 71², cu următorul cuprins:

„**Articolul 71².** Aspecte privind pașaportuleuropean pentru armele de foc

1. Călătoria prin două sau mai multe state ale Uniunii Europene, cu arma sau armele și munițiile înscrise în pașaportul european pentru armele de foc este permisă doar cu condiția obținerii autorizației de către posesor de la fiecare din statele Uniunii Europene prin care urmează să călătorească.
2. Republica Moldova acordă autorizația menționată la alin. (1) doar pentru o singură călătorie pe/tranzitare a teritoriului său cu arma sau armele înscrise în pașaportul european pentru arme de foc.
3. Pașaportul european pentru arme de foc eliberat de statele Uniunii Europene este recunoscut de organele competente ale Republicii Moldova și nu condiționează posesorul acestuia de a achita taxe suplimentare pe teritoriul Republicii Moldova, cu excepția celor prevăzute de legislație.
4. Prevederea de la alin. (3) nu se referă la situațiile în care Republica Moldova a informat statele membre ale Uniunii Europene despre interzicerea sau necesitatea obținerii unei autorizări pentru procurarea și deţinerea pe teritoriul țării a unei arme de foc clasificate în categoria A, B sau C din anexa nr. 1 la prezenta lege.
5. Prin acorduri de recunoaștere reciprocă a documentelor naţionale, Republica Moldova poate prevedea cu unul sau mai multe state ale Uniunii Europene, un regim mai flexibil decât cel prevăzut în prezenta lege pentru circulaţia armelor de foc pe teritoriul lor.
6. Pașaportul european pentru armele de foc se eliberează de serviciul abilitat al Ministerului Afacerilor Interne în termen de 30 zile de la solicitare.
7. Modelul și modalitatea de eliberare a Pașaportului european pentru armele de foc se stabilesc prin normele de aplicare a prezentei legi.

**37.** Se completează cuarticolul 71³, cu următorul cuprins:

„**Articolul 71³.** Răspunderea

Încălcarea prevederilor prezentei legi atrage, după caz, răspunderea penală, contravențională, civilă sau administrativă a persoanei vinovate.”.

**38**. Articolul 72 se completează cu alineatul (6), cu următorul cuprins:

,,(6) Persoanele care au informat în prealabil subdiviziunea de poliție în a cărei rază de competență teritorială își au domiciliul despre armele pneumatice, pe care le dețineau ilegal, iar ulterior le-au predat de bună voie, dar nu mai târziu de 31 decembrie 2025, sunt liberate de răspunderea prevăzută de legislație și pot solicita distrugerea sau autorizarea acestora în modul stabilit.”.

**39.** Articolul 73 se completează cu alineatul (4), cu următorul cuprins:

„(4) Prevederile referitoare la Pașaportul european pentru armele de foc se pun în aplicare la data intrării în vigoare a Tratatului de aderare a Republicii Moldova la Uniunea Europeană.”.

**40**. În anexa nr. 1:

40.1. Categoria A:

40.1.1. se completează cu litera f¹), cu următorul cuprins:

,,f¹) Lunete de ochire pe timp de noapte și/sau lunete cu termoviziune;”;

40.1.2. se completează cu litera g¹), cu următorul cuprins:

,,g¹) Armele de semnalizare automate, codul NC 9303 90 000;”;

40.2. Categoria B:

40.2.1. la literele: a), b), c), f), k), cuvântul ,,codul” se substituie cu textul ,, , precum și muniția aferentă, codul”;

40.2.2. litera d) va avea următorul cuprins:

„d) Armele de foc lungi semiautomate al căror încărcător sau cameră conţine mai mult de trei cartuşe în cazul armelor de foc cu percuție percuţie circulară (marginală) și mai mult de trei, dar mai puțin de 12 cartușe, în cazul armelor de foc cu percuție centrală, precum și muniția aferentă, codul NC 9303 30 000;”;

40.2.3. litera e) va avea următorul cuprins:

„e) Arme de foc lungi semiautomate enumerate la lit. h) din categoria A ale căror încărcătoare și camere nu pot conține împreună mai mult de trei cartușe, al căror încărcător este detașabil sau pentru care nu poate fi garantată imposibilitatea transformării, cu ajutorul unor unelte obișnuite, în arme ale căror încărcătoare și camere pot conține împreună mai mult de trei cartușe, precum și muniția aferentă, codul NC 9303 30 000;”;

40.2.4. litera g) va avea următorul cuprins:

„g) Armele de foc civile semiautomate care au aparenţa unei arme de foc automate, altele decât cele enumerate la punctul lit. g), h) și i) din categoria A, codurile NC 9303 20 100, 9303 30 000, 9303 90 000;”

40.2.5. litera j) va avea cu următorul cuprins:

„j) Arme de foc scurte semiautomate, altele decât cele enumerate la lit. h) din categoria A, precum și muniția aferentă, codul NC 9302 00 000;”;

40.2.6. se completează cu litera l¹), cu următorul cuprins:

„l¹) Orice arme de foc din această categorie, care au fost transformate în arme cu muniţie oarbă, pentru a expulza substanţe iritante, alte substanţe active sau muniţie pirotehnică, sau care au fost transformate în arme de recuzită sau de semnalizare;”;

40.3. Categoria C:

40.3.1. la literele a), a¹) și a²), cuvântul ,,codul” se substituie cu textul ,, , precum și muniția aferentă, codul”;

40.3.2. se completează cu litera i), cu următorul cuprins:

,,i) Armele de foc clasificate în categoria A, B sau C care au fost dezactivate în conformitate cu Regulamentul de punere în aplicare (UE) 2015/2403 al Comisiei din 15 decembrie 2015 de elaborare a unor orientări comune privind standardele şi tehnicile de dezactivare, pentru a garanta că armele de foc dezactivate sunt în mod ireversibil nefuncţionale, codul NC 9304 00 000.”;

40.4. Categoria D:

39.4.1. la literele a), a¹) și k), cuvântul ,,codul” se substituie cu textul ,, , precum și muniția aferentă, codul”;

40.4.2. litera b) se abrogă.

**41**. În anexa nr. 2:

41.1. compartimentul I ,,Persoane juridice”:

41.1.1. la poziția 6, în coloana a 2-a, cuvintele ,,Efectuarea examinării tehnice periodice” se substituie cu cuvintele ,,Constatarea dezactivării armei”, iar în coloana a 3-a, cuvintele ,,Certificat de efectuare a examinării tehnice periodice” se substituie cu cuvintele ,,Raport de constatare a dezactivării armei”;

41.1.2. la poziția 7, în coloana a 4-a, cifrele ,,420” se substituie cu cifrele ,,2100”;

41.1.3. se completează cu poziția 10, cu următorul cuprins:

|  |  |  |  |
| --- | --- | --- | --- |
| „10 | Eliberarea Pașaportului european pentru armele de foc | Pașaport european pentru armele de foc | 1500”; |

41.1.4. se completează cu poziția 11, cu următorul cuprins:

|  |  |  |  |
| --- | --- | --- | --- |
| „11 | Vizarea permisului de armă valabil numai în exercițiul atribuțiilor de serviciu | Fișa de însoțire a permisului de armă valabil numai în exercițiul atribuțiilor de serviciu | 100”; |

41.2. compartimentul II ,,Persoane fizice”:

41.2.1. la poziția 4, în coloana a 2-a, cuvintele ,,Efectuarea examinării tehnice periodice” se substituie cu cuvintele ,,Constatarea dezactivării armei”, iar în coloana a 3-a, cuvintele ,,Certificat de efectuare a examinării tehnice periodice” se substituie cu cuvintele ,,Raport de constatare a dezactivării armei”;

41.2.2. la poziția 5, în coloana a 4-a, cifrele ,,420” se substituie cu cifrele ,,2100”;

41.2.3. poziția 9 se expune într-o redacție nouă, cu următorul cuprins:

|  |  |  |  |
| --- | --- | --- | --- |
| „9 | Vizarea permisului de armă | Fișa de însoțire a permisului de armă | 100”; |

41.2.4. se completează cu poziția 11, cu următorul cuprins:

|  |  |  |  |
| --- | --- | --- | --- |
| „11 | Eliberarea Pașaportului european pentru armele de foc | Pașaport european pentru armele de foc | 1000”; |

**42**. Se completează cu anexa nr. 6, cu următorul cuprins:

„Anexa nr. 6

PAȘAPORTUL EUROPEAN PENTRU ARME DE FOC

Pașaportul european pentru arme de foc conţine următoarele rubrici:

a) datele de identitate ale deţinătorului (nume, prenume, data, luna și anul nașterii, domiciliul);

b) datele de identificare ale armei sau ale armelor de foc, cuprinzând menționarea categoriei în care se încadrează;

c) termenul de valabilitate a pașaportului;

d) partea rezervată indicațiilor statului membru al Uniunii Europene care a eliberat pașaportul (natura și referințele de autorizare etc.);

e) partea rezervată indicațiilor altor state membre ale Uniunii Europene (autorizații de intrare etc.);

f) mențiunea:

„Dreptul de a efectua o călătorie în alt stat membru al Uniunii Europene cu una sau mai multe arme din categoria A, B sau C, menționat în prezentul pașaport, este subordonat unei autorizări corespunzătoare prealabile a statului membru vizitat. Această autorizație sau aceste autorizații pot fi înscrise în permis.

Formalitatea de autorizare prealabilă prevăzută anterior nu este, în principiu, necesară, pentru a efectua o călătorie cu o armă din categoria C, pentru a practica vânătoarea sau o armă din categoria A, B sau C pentru a practica tirul sportiv, cu condiţia de a fi în posesia unui permis de armă și de a putea explica motivul călătoriei.”

Dacă un stat membru al Uniunii Europene interzice sau supune unei autorizării procurarea și deținerea pe teritoriul său a unei arme de foc clasificate în categoria B sau C din anexa nr. 1 la prezenta lege și Republica Moldova a fost informată despre acest lucru, pașaportul eliberat pentru o asemenea armă de foc, conține următoarele mențiuni speciale în acest sens:

„O călătorie în … [statul (statele) implicat(e)] cu arma … (identificare) este interzisă.”

sau

„O călătorie în … [statul (statele) implicat(e)] cu arma … (identificare) este supusă autorizării.”.

**Art. II.** (1) Prezenta lege intră în vigoare la expirarea termenului de o lună de la data publicării în Monitorul Oficial al Republicii Moldova, cu excepția prevederilor punctelor 6, 35 și 41, precum și subpunctelor 3.4., 3.19., 3.22., 4.2.-4.5., 39.3.2., 40.1.3. și 40.2.4. din proiect, intră în vigoare la data semnării Tratatului de aderare a Republicii Moldova la Uniunea Europeană.

(2) Guvernul, în termen de o lună de la data publicării în Monitorul Oficial al Republicii Moldova, va elabora și va adopta actele normative necesare punerii în aplicare a acesteia.

(3) După intrarea în vigoare a prevederilor prezentei legi, toți posesorii de arme care cad sub incidența normelor pct.10 alin.(1), la data expirării termenului permisului de port armă se obligă să predea la Poliție arma însoțită de actul permisiv sau să prezinte dovada înstrăinării armei, în modul stabilit de Guvern.